
DOCUMENTATIA DE ATRIBUIRE

cu privire la aprobarea scoaterii la licitație, în vederea închirierii, a unui spaţiu în suprafață de 51 m² aparținând domeniului public al comunei Belciugatele, județul Călărași




I.	Caiet de sarcini – 2 pag

II.	Fișa de date a procedurii – 3 pag

III.	Contract cadru – 3 pag

IV.	Formulare și modele de documente

	- Cerere de înscriere – 1 pag

	- Declarație pe proprie răspundere - 1 pag










	
















FIȘA DE DATE A PROCEDURII



1.Informații generale privind locatorul

· Denumire: Primăria comunei Belciugatele
· Cod fiscal: 3966419
· Adresa: comuna Belciugatele,strada Profesor Vasile Voinescu, nr. 307, județul Călărași
· Număr telefon,fax: 0242643125
· Persoană de contact: Gabriela-Petruța ISTRATE

2.Instructiuni privind organizarea și desfășurarea procedurii de licitație

2.1. Obiectul licitației

Închirierea spațiului în suprafață totală de 51 m² al bunului imobil ,,Fost sediu CAP Măriuța”, situat în strada Cazanului, nr. 1, sat Măriuța, comuna Belciugatele, județul Călărași, apartinand domeniului public al comunei Belciugatele, în vederea desfășurării unor activități comerciale. 

2.2. Informații privind desfășurarea licitației

Datele referitoare la calendarul desfășurării licitației publice se găsesc în anunțul de licitație, care se publica în Monitorul Oficial al României Partea a VI-a, într-un cotidian de circulație națională, într-un cotidian de circulație locală și pe pagina de internet a Primăriei comunei Belciugatele, judetul Călărași.

2.3. Documentele necesare pentru înscrierea la licitație

· copie de pe buletinul sau cartea de identitate a persoanei fizice participante;
· copie de pe certificatul de înregistrare fiscal pentru persoane fizice autorizate, societăți comerciale, unități medicale cu personalitate juridică sau unități care desfășoară activități cu personalitate juridică;
· copie de pe certificatul de înregistrare la Registrul Comerțului pentru societăți comerciale;
· copie de pe actul constitutiv, inclusiv de pe toate actele adiționale relevante ale societății comerciale;
· împutemicirea dată participantului de către ofertant pentru a participa la licitație în numele sau în cazul societăților comerciale sau împuternicire autentificată la notariat dată participantului de ofertant pentru a participa la licitație în numele său, în cazul persoanelor fizice;
· certificat de atestare fiscal de la Administrația Județeană a Finanțelor Publice pentru persoane fizice și certificate de atestare fiscală de la compartimentul taxe și impozite ala primăriei localității de domiciliu sau a sediului firmei solicitantului, valabile;
· dovada plății contravalorii documentației de atribuire (copie);
· dovada plății garanției (copie);
· cerere înscriere la licitație;
· declarația pe proprie răspundere a ofertantului conform căreia documentele depuse corespund realității și veridicității, conform prevederilor art. 326 din Noul Cod Penal privind falsul în declarații;

	Documentele depuse în copie, în primul plic sigilat, vor fi prezentate în original la deschiderea licitației publice, neprezentarea lor ducând la descalificarea ofertanților.

2.4. Condiții de calificare pe care trebuie să le îndeplinească licitantul pentru a fi admis la licitație

	Are dreptul de a participa la licitație orice persoană fizică sau juridică, română sau străină, care îndeplinește cumulativ următoarele condiții:
· a plătit toate taxele privind participarea la licitație, inclusiv garanția;
· a depus oferta în termenele prevăzute, împreună cu toate documentele solicitate la pct. 2.3;
· are îndeplinite la zi toate obligațiile eligibile de plată a impozitelor, a taxelor și contribuțiilor către bugetul consolidat al statului și către bugetul local;
· nu este în stare de insolvență, faliment sau lichidare;
	Nu are dreptul să participe la licitație persoana care a fost desemnată câștigătoare la o licitație publică anterioară ultimilor 3 ani, privind bunurile comunei Belciugatele, judetul Călărași, dar nu a încheiat contractul din culpă proprie. Restricția operează pentru o durată de 3 ani, calculate de la desemnarea persoanei respective drept câștigătoare la licitație.

2.5. Desfășurarea procedurii de licitație

	Licitația publică se va desfășura în conformitate cu prevederile art. 332-348 din Ordonanța de Urgență a Guvernului nr. 57/2019 privind Codul Administrativ.

3. Instrucțiuni privind modul de elaborare și prezentare a ofertelor

	Ofertele se redactează în limba română.
	Ofertele se depun la sediul autorității contractante sau la locul precizat în anunțul de licitație, în două plicuri sigilate, unul exterior și unul interior, care se înregistrează de autoritatea contractantă în registrul ,,Oferte”, precizându-se data și ora.
	Pe plicul exterior se va specifica: ,,Documentația pentru participarea la licitația publică din data de 31.08.2023, privind închirierea spațiului în suprafață de 51 m², situat în strada Cazanului, nr. 1, sat Măriuța, comuna Belciugatele, județul Călărași, în vederea desfășurării unor activități comerciale, precum și denumirea ofertantului. 
 	Plicul exterior să conțină:
· cererea de înscriere la licitație cu informații privind ofertantul, semnată de ofertant, fără îngroșări, ștersături sau modificări;
· declarația pe propria răspundere a ofertantului, conform căreia documentația depusă corespunde realității și veridicității;
· acte doveditoare privind intrarea în posesia documentației de atribuire, precum și a plății garanției la participare.
	Pe plicul interior, care conține oferta propriu-zisă, se înscriu numele și denumirea ofertantului, precum și domiciliul sau sediul social al acestuia, după caz. Oferta se va redacta ținând cont de criteriile de atribuire, precizare la pct.4.
	Fiecare participant poate depune doar o singură ofertă într -un singur exemplar și semnat de către ofertant. Oferta are caracter obligatoriu, din punct de vedere al conținutului și are o valabilitate de minim 30 zile calendaristice de la data desfășurării licitației.
Persoana interesată are obligația de a depune oferta la adresa și până la data-limită pentru depunere, stabilite în anunțul procedurii. Riscurile legate de transmiterea ofertei, inclusiv forta majoră, cad în sarcina persoanei interesate. Oferta depusă la o altă adresă a autorității contractante decat cea stabilită sau după expirarea datei-limită pentru depunere se returnează nedeschisă.

4. lnformații privind criteriile de atribuire aplicate pentru stabilirea ofertei câștigătoare

	Criteriul de atribuire al contractului de închiriere este:
· cel mai mare nivel al chiriei.

5.	Informații privind modul de calcul al punctajului criteriului de atribuire, în scopul departajării solicitanților calificați

Calculul punctajului criteriului ,,Cel mai mare nivel al chiriei”
-N=(Vof Nmax)xl00; Unde:
Vof - reprezintă valoarea chiriei oferită de licitant;
Vmax - reprezintă cea mai mare valoare a chiriei oferită de licitanți;
N - reprezintă numărul de puncte obținute cu precizie de două zecimale.

6. Instrucțiuni privind modul de utilizare a căilor de atac

	Tribunalul Călărași, de contencios administrativ și fiscal este competentă să soluționeze litigiile referitoare la atribuirea, încheierea și anularea contractului de închiriere.
 	Acțiunea ce are ca obiect un litigiu referitor la proedura de atribuire se va depune la Tribunalul Călărași, contencios administrativ și fiscal în termen de 5 zile de la data luării la cunoștinta a actului autorității contractante considerat nelegal. Celelalte litigii referitoare la încheierea și anularea contractului de închiriere se vor solutiona în conformitate cu prevederile Legii Contenciosului Administrativ nr. 554/2004, cu modificările și completările ulterioare.
	Judecatoria Lehliu-Gară este competentă să soluționeze litigiile ce decurg din executarea contractului de închiriere. 

CAIET SARCINI,
cu privire la aprobarea scoaterii la licitație, în vederea închirierii, a unui spaţiu în suprafață de 51 m² aparținând domeniului public al comunei Belciugatele, județul Călărași


1. Denumirea și sediul autorității publice care organizează licitația: Primăria comunei Belciugatele, județul Călărași, strada prof. Voinescu Vasile, nr. 307, nr. tel/fax 0242-643125, email: primăria@belciugatele.ro; primariabelciugatele@gmail.com.
2. OBIECTUL  ÎNCHIRIERII
2.1 Spațiul care urmează a fi închiriat este la adresa: strada Cazanului, Nr, 1, sat Măriuța, comuna Belciugatele, județul Călărași, ,,FOST SEDIU C.A.P MĂRIUȚA”, în suprafață de 51 m², unde se va desfășura activitatea de comerț.
2.2 Spațiul care urmează a fi închiriat este proprietate publică a comunei Belciugatele si va avea destinația de spațiu comercial.
2.3 Spațiul situat la adresa mai sus menționată dispune de utilități edilitare.
3. DURATA ÎNCHIRIERII
3.1 Spațiul se închiriază pe o perioadă de 5 ani, cu drept de prelungire cu acordul scris al ambelor părți contractante, prin încheierea unui act adițional.
3.2 Solicitantul care va adjudeca spațiul va fi obligat, ca in termen de 10 zile calendaristice de la data licitației, să încheie și să semneze contractul cu Primăria comunei Belciugatele, județul Călărași pentru spațiul la valoarea adjudecată.
4. ELEMENTE DE PREȚ
4.1 Prețul de pornire al licitației este de 10 lei/mp/lună.
4.2 Caietul de sarcini, se pune la dispoziția solicitantului contracost. Taxa pentru obținerea caietului de sarcini este de 30 lei si poate fi achitată direct la casieria Primăriei comunei Belciugatele, situată in strada prof. Voinescu Vasile, nr. 307 din comuna Belciugatele, satul Belciugatele, județul Călărași.
4.3 Chiria adjudecată va fi actualizată anual cu indicele de inflație comunicată de Institutul Național de Statistică. În cazul în care chiria indexată conform aliniatului anterior este sub nivelul stabilit prin Hotărârea Consiliului Local, se va aplica tariful stabilit prin Hotărârea Consiliului Local.
4.4 Chiriașul va plăti pe întreaga perioada a contractului de închiriere, impozitele și taxele privind bunul închiriat.
4.5 Modul de achitare al chiriei cât și clauzele pentru nerespectarea obligațiilor de plată se vor stabili prin contractul de închiriere.
5. GARANȚII
5.1 Garanția de participare la licitație este de 1.020 lei.
5.2 Garanția de participare se va restitui participanților care au participat dar nu au adjudecat licitația, în termen de 5 zile lucrătoare de la soluționarea contestațiilor sau după trecerea perioadei legale de 7 zile  pentru înaintarea contestațiilor, în cazul în care nu se înregistrează contestații.
5.3 Garanția de participare se pierde in următoarele cazuri:
a) neprezentarea la licitația publică;
b) dacă solicitantul iși retrage oferta în termenul de valabilitate al acesteia;
c) în cazul solicitantului câștigător, dacă acesta nu se prezintă în timpul limită prevăzut pentru încheierea contractului;
6. CONDIȚII DE PARTICIPARE LA LICITAȚIE
6.1 Înscrierea la licitație se face pe baza de cerere care se depune la sediul Primăriei comunei Belciugatele, județul Călărași, până la data de 28.08.2023 orele 14:00, la care se anexează următoarele:
· actele societății sau persoanei fizice care solicită închirierea;
· dovada achitării garanției de participare la licitație;
· carte de identitate
· certificat fiscal eliberat de Serviciul Impozite si Taxe de la sediu sau domiciliu privind achitarea la zi a debitelor fiscale și de la ANAF.
6.2 Organizatorul licitației are dreptul să descalifice orice opțiune, care nu îndeplinește, prin documentele prezentate, condițiile de participare.
7. PREZENTAREA OFERTELOR SI DESFĂSURAREA LICITAȚIEI
7.1 În ziua stabilită pentru licitație, comisia se va întruni având asupra ei documentația întocmită pentru spațiul supus licitării si la ora stabilită va declara licitația deschisă.
Licitația va începe prin citarea participanților înscriși și se vor anunța cererile respinse, precum si motivele.
	Condiția de desfășurare a licitației este ca minimum 2 ofertanți să fie acceptați pentru participare la licitație. Dacă nu există doi participanți la licitație, aceasta se va relua după 15 zile. 
	Ofertanții vor participa la licitație, prezentând actul de identitate. 
	Adjudecarea se face în favoarea ofertantului care a oferit cel mai mare nivel al chiriei
	După încheierea licitației, participanții  și comisia de licitație vor semna procesul verbal privind  derularea licitației.
8. DISPOZITIVE FINALE
8.1 Participarea la licitație a ofertanților este condiționată de achitarea integrală a debitelor pe care le au față de bugetul local, achitarea documentației de licitație și a garanției de participare.
8.2 Nu vor participa la licitație persoanele fizice/juridice care:
a) au debite față de Consiliul Local Belciugatele sau alte instituții.
b) Au fost adjudecatari ai unei licitații anterioare și nu au încheiat contract cu Consiliul Local al comunei Belciugatele.
8.3 Prin înscrierea la licitație se consideră însușite de către ofertant toate condițiile impuse prin caietul de sarcini.

CONTRACT DE ÎNCHIRIERE SPAŢIU COMERCIAL
Încheiat astăzi ......................
la ...................................
 


I. PĂRŢILE CONTRACTANTE 
 
 1.1. U.A.T. COMUNA BELCIUGATELE,  cu sediul social în sat Belciugatele, comuna Belciugatele, str. Profesor Vasile Voinescu, nr. 307, judeţul Călărași, codul fiscal nr. RO3966419,  având contul curent nr........., deschis la Trezoreria Lehliu Gară, reprezentată legal  prin domnul Mihai GURLUI, având funcția de Primar, în calitate de PROPRIETAR (LOCATOR) 
şi 

1.2. Societatea Comercială....................., cu sediul social în..................., str................, nr..., judeţul.....................,înmatriculată în Registrul comerţului...................,sub nr............ având contul curent nr...............deschis la Bancă..................şi codul fiscal nr............., prin reprezentanții legali......................şi.......................în calitate de CHIRIAŞ (LOCATAR) 
 
au încheiat prezentul contract de închiriere cu respectarea următoarelor clauze:
 
II. OBIECTUL CONTRACTULUI 
 
2.1. Obiectul contractului este folosință spațiului comercial (bunului imobil construcție sau/şi teren) în suprafața de .............mp.............situat în......................., str............., et... apartament....(cu precizarea numărului de camere, dependințe, curte, gradina etc. şi a suprafețelor dar şi al modulului de folosinţa: birouri, magazine, depozite etc. 
2.2. Predarea-primirea obiectului închirierii va fi consemnata în procesul-verbal de predare-primire care se încheie până la data de ..............., care constituie anexa l la prezentul contract şi face parte integrantă din acesta (în procesul-verbal de predare-primire se va menționa starea bunului şi gradul de utilizare al acestuia). 
 
III. DURATA 
 
3.1. Durata închirierii este de....ani, cu începere de la data de.............. până la data de............... 
3.2. La sfârșitul acestui contract de închiriere părțile pot să îl prelungească de comun acord. 
 
IV. CHIRIA 
 
4.1. Chiria pentru folosirea spațiului/bunului închiriat este de ..... Lei/Euro/USD, luna (se va preciza dacă chiria se stabilește pe mp. sau pe totalul suprafeței închiriate). 
4.2. Chiria va fi indexata trimestrial în funcție de raţă medie lunară a inflației și va face obiectul unui adițional semnat și ştampilat de părți. 
4.3. Plata chiriei se va face lunar, până la data ………..ale lunii pentru luna respectivă. Chiria pentru prima lună se va plăti la semnarea contractului. 
4.4. Plata chiriei se va face cu dispoziție de plată în contul proprietarului (locatorului) nr.............deschis la Bancă.................... 
4.5. Neplata chiriei în termeni autorizează pe locator să perceapă penalități de întârziere de ...% pe zi, calculată la valoarea chiriei și să solicite rezilierea contractului și evacuarea silită a chiriașului. 
4.6. Chiriașul rămâne răspunzător de plată chiriei dacă abandonează bunul închiriat fără consimțământul locatorului. 


V. OBLIGAŢIILE PROPRIETARULUI (LOCATORULUI) 
 
5.1. Proprietarul (locatorul) se obligă: 
a) să predea obiectul închirierii descris la art. l din contract la data de............, când va încheia procesul-verbal de predare-primire în două exemplare. 
b) să asigure folosința obiectului închirierii pe toată durata contractului, să garanteze chiriașul contra pierderii totale sau parțiale și contra tulburării folosinței bunului închiriat; 
c) să efectueze reparațiile pentru a menține bunul în starea de întrebuințare în care a fost închiriat, fără ca aceste reparații să dureze mai mult de 40 de zile. Reparațiile curente sunt efectuate de chiriaș; 
d) să asigure condițiile de lumină, căldură, electricitate și apă, plata acestora și a telefonului fiind efectuată de chiriaș; 
e) să plătească impozitele și alte sarcini de natură fiscală percepute pentru bunul închiriat. 
 
VI. OBLIGAȚIILE CHIRIAȘULUI (LOCATARULUI) 
 
6.1. Chiriașul (locatarul) se obligă: 
a) să folosească bunul închiriat conform destinației prevăzute în contract-birouri: magazine, depozite, etc. 
b) să execute la timp și în bune condiții, pe cheltuiala sa, toate lucrările de întreținere și reparații curente, inclusiv pentru degradările produse din culpă să; 
c) să păstreze integritatea bunului închiriat, să-l întreţină în mod corespunzător, să nu-l modifice fără consimţământul prealabil al proprietarului, să nu-l strice, deterioreze sau degradeze; 
d) să asigure funcţionarea în deplină siguranţă a instalaţiilor și să obţină toate avizele prevăzute de lege şi normele în vigoare (aviz PSI, aviz sanitar, aviz de protecţia mediului, aviz ISCIR, aviz de evacuare ape uzate etc); 
e) să plătească chiria şi cotele din cheltuielile comune - apa, canalizare, iluminat, încălzit, telefon, precum şi alte cheltuieli care rezultă din folosinţa părţilor şi instalaţiilor comune ale clădirii; 
f) să asigure paza bunurilor închiriate; 
g) să nu cesioneze acest contract de închiriere şi să nu subînchirieze fără consimţământul proprietarului; 
h) la expirarea contractului să restituie bunul în starea în care l-a primit, conform procesului-verbal încheiat la predare. 
 
VII. ÎNCĂLCAREA CONTRACTULUI DE ÎNCHIRIERE 
 
7.1. Încălcarea de către proprietar (locator) în cazul în care proprietarul nu-şi îndeplineşte oricare din obligaţiile ce-i revin potrivit acestui contract de închiriere, chiriaşul trebuie să-l anunţe în scris pe locator de neîndeplinirea obligaţiilor contractuale. Dacă locatorul nu-şi îndeplineşte aceste obligaţii în termen de ....zile de la primirea anunţului scris, chiriaşul poate considera aceasta neîndeplinire ca o încălcare a contractului. Dacă locatorul încalcă în continuare contractul de închiriere, chiriaşul poate înceta contractul şi elibera spaţiul/bunul deţinut în folosinţă. Locatorul trebuie să returneze în acest caz de îndată, chiriaşului orice chirie, plata anticipat şi garanţia în caz de deteriorări. 
7.2. Încălcarea contractului de închiriere de către chiriaş. 
7.3. În cazul în care chiriaşul nu plăteşte chirie sau orice altă suma de bani datorită locatorului, acest trebuie să-i anunţe în scris chiriaşului neplată. Dacă chiriaşul nu plăteşte locatorului suma datorată în termen de ....zile, de la primirea notificării, atunci locatorul poate considera neplata o încălcare contractului de închiriere. Dacă chiriaşul nu şi îndeplineşte nici una din obligaţiile prevăzute în contractul de închiriere, locatorul poate considera aceasta o încălcare a contractului de închiriere. 
7.4. Dacă chiriaşul încalcă contractul de închiriere, locatorul poate să înceteze contractul de închiriere şi să intre în posesia bunului închiriat. Chiriaşul va plăti locatorului ca despăgubire o sumă de................Lei/Euro/Usd. Chiriaşul va plăti, de asemenea, locatorului orice altă suma de bani pe care i-o datorează. 
Dreptul de retenţie al chiriaşului. Chiriaşul are dreptul de retenţie asupra bunului închiriat pentru reparaţiile privind elementele de construcţii şi instalaţii făcute bunului închiriat sau alte cheltuieli care sunt în sarcina proprietarului (locatorului).
Contractul de închiriere rămâne valabil dacă proprietarul (locatorul) vinde sau transfera bunul unei alte persoane.
 
IX. ALTE CLAUZE 
 
Chiriaşul are dreptul să mobilizeze spaţiul/bunul închiriat şi să instaleze echipamente, de exemplu, copiatoare, computere, faxuri etc, fără să degradeze bunul.
La încetarea contractului de închiriere, chriasul trebuie să îndepărteze cu atenţie tot mobilierul şi echipamentul şi să readucă bunul în aceeaşi stare ca la data la care a fost închiriat, exceptând uzura normală.
 
X. RĂSPUNDEREA CONTRACTUALĂ 
 
Pentru nerespectarea totală sau parţială sau pentru executarea defectuoasă a vreuneia din clauzele contractuale, partea vinovată se obliga să plătească daune-interese.
Forţă majoră apară de răspundere partea care o invocă, în condiţiile notificării scrise în termen de 5 zile de la apariţia cazului de forţă majoră şi pe bază de certificat eliberat de Camera de Comerţ şi Industrie a României.
 
XI. LITIGII 
 
Litigiile ce decurg din executarea prezentului contract de închiriere se vor soluţiona pe cale amiabilă. Dacă acest lucru nu este posibil, litigiul va fi înaintat spre soluţionare instanţei judecătoreşti competente.
 
Redactat în două exemplare, câte unul pentru fiecare parte contractantă.
 
Data semnării .........................
 
            PROPRIETAR (LOCATOR),                                CHIRIAŞ (LOCATAR),





PRIMAR, 
Mihai GURLUI

		
 (denumire ofertant)	Nr …../…………




CERERE DE INSCRIERE

la licitatia publică din data de 31.08.2023 cu privire la aprobarea scoaterii la licitație, în vederea închirierii, a unui spaţiu în suprafață de 51 m² aparținând domeniului public al comunei Belciugatele, județul Călărași



Prin prezenta, …………….	, cu sediul in localitatea.	_strada.	,nr	,bl, scara ,ap…………judetul ……..	,cod fiscal ………..inregistrata la Registrul Comertului cu nr. …………..cont virament………………..deschis la ………………………	,reprezentata prin dl/dna…………., in calitate de………….,posesor BI/CI seria………………eliberat de ………………………….,la data de,	……………domiciliat in localitatea……………, strada …………nr. ……, bl………,sc	……..Ap………telefon ………...,care este imputernicit/a sa reprezinte interesele in calitate de ofertant, la licitatia din data de …………………care se va desfasura la sediul primarie comunei Belciugatele, judetul Călărași, solicitam inscrierea la licitatie.


Mentionam ca ne-am insusit documentatia de atribuire pentru licitatia publica si ne obligam ca in cazul adjudecarii sa incheiem contractul de inchiriere in termenul legal stabilit,in caz contrar suntem de acord cu pierderea garantiei.




REPREZENTANTUL FIRMEI


(nume si prenume)



(sernnatura,LS)







PRIMAR, 
Mihai GURLUI






DECLARAȚIA DE PARTICIPARE 
la licitatia publică din data de 31.08.2023 cu privire la aprobarea scoaterii la licitație, în vederea închirierii, a unui spaţiu în suprafață de 51 m² aparținând domeniului public al comunei Belciugatele, județul Călărași



	CĂTRE: PRIMĂRIA COMUNEI BELCIUGATELE 



	Prin prezenta, Participant ………………………, cu domiciliul în ………………………………………………..CUI/CNP ………………………………., Nr. Registrului Comerțului ………/……..…./……………………., telefon/fax ……………………………./…………………………..ne manifestăm intenția fermă de participare la licitația publică pentru închirierea unui spațiu în suprafață de ……..mp, situat în ………………………………………………………………, din domeniul public al comunei Belciugatele, județul Călărași, din data de ………………………………..
	Am luat la cunoștință de condițiile de participare la licitație. 
	La locul, data și ora indicate de dumneavoastră pentru ședința de licitație, din partea noastră va participa o persoană autorizată care să ne reprezinte și să semneze actele încheiate cu această ocazie. 
	De asemenea, declarăm că informațiile furnizate sunt complete și corecte în fiecare detaliu și înțelegem că autoritatea contractantă are dreptul de a solicita, în scopul verificării și confirmării declarațiilor, și documentelor care însoțesc oferta, orice informații suplimentare în scopul verificării datelor din prezenta declarație. 



PARTICIPANT,






PRIMAR, 
Mihai GURLUI


